จังหวะเก็บ JMT หลังเข้าเขตขาย โบรกเชียร์ “ซื้อ” มองกำไรปี 66-67 ยังแกร่งโต 35%
JMT ราคาร่วงยาว 9 วันกว่า 23% หลังคาดงบไตรมาส 4/65 เติบโตต่ำกว่าคาด ฟากโบรกยังแนะ “ซื้อ” มองกำไรปี 66 และปี 67 ยังโตระดับ 35%
JMT ราคาร่วงยาว 9 วันกว่า 23% หลังคาดงบไตรมาส 4/65 เติบโตต่ำกว่าคาด ฟากโบรกยังแนะ “ซื้อ” มองกำไรปี 66 และปี 67 ยังโตระดับ 35%
26 ม.ค. 2566

ผู้สื่อข่าวรายงานว่า วันนี้ (26 ม.ค.66) ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ณ เวลา 10.58 น. อยู่ที่ระดับ 56.25 บาท ลบ 3.25 บาท หรือ 5.46% สูงสุดที่ระดับ 58.75 บาท ต่ำสุดที่ระดับ 54.75 บาท ด้วยมูลค่าการซื้อขาย 993.80 ล้านบาท

ทั้งนี้ ราคาหุ้น JMT ปรับตัวลดลงมาอย่างต่อเนื่อง 9 วันทำการ นับตั้งแต่ราคาปิดที่ระดับ 69.50 บาท คิดเป็นการปรับตัวลดลง 13.25 บาท หรือประมาณ 23%
ด้าน บล.บัวหลวง ระบุในบทวิเคราะห์คาดว่างบการเงินไตรมาส 4/65 อาจแย่กว่าคาดเดิมที่ 714 ล้านบาท สาเหตุหลักจากผลเรียกเก็บเงินสดต่ำกว่าคาด รวมทั้งอาจมีค่าใช้จ่ายที่สูงกว่าคาดในช่วงพีคของซีซั่น
ทั้งนี้ แม้มีผลบวกจากการรับซื้อหนี้ของ JKAMC (บริษัท JV ร่วมกับ KBANK) ที่ 7 หมื่นกว่าล้านบาท สูงกว่าเป้าที่ 5 หมื่นล้านบาท ในช่วงระยะนี้ราคาอาจมีแรงกระแทกลงต่อเนื่อง
อย่างไรก็ตาม ในเชิงพื้นฐานยังให้คำแนะนำ “ซื้อ” เนื่องจากมองกำไรปี 66 และปี 67 ยังคงเติบโตสูง 35%